ബഫര്സോണ്: കോശി കമ്മീഷന് നിവേദനം നല്കി നെല്ലിക്കാംപൊയില്: കൃഷിഭൂമി ബഫര്സോണില് ഉള്പ്പെടുത്തരുതെന്ന് ആവശ്യപ്പെട്ട് ഇന്ഫാം നെല്ലിക്കാംപൊയില് മേഖലാ കമ്മിറ്റി ജസ്റ്റിസ് ജെ.ബി. കോശി കമ്മീഷന് നിവേദനം നല്കി. മനുഷ്യജീവനും അവരുടെ അധ്വാനത്തിനും വിലകല്പ്പിക്കാത്ത വന്യമൃഗങ്ങള്ക്ക് സ്വൈരവിഹാരത്തിന് പ്രാധാന്യം നല്കി കൃഷിഭൂമിയെയും ജനങ്ങളുടെ വാസകേന്ദ്രങ്ങളെയും ബഫര് സോണാക്കാനുള്ള വനംവകുപ്പിന്റെ തീരുമാനം പിന്വലിക്കണമെന്നും നിവേദനത്തില് ആവശ്യപ്പെട്ടു. വനാതിര്ത്തിയില് നിന്നും 100 മീറ്റര് മുതല് മുതല് മൂന്നു കിലോമീറ്റര് വരെ ബഫര് സോണ് ആക്കാനുള്ള തീരുമാനം കൃഷിക്കാരെ ഭീതിയിലാഴ്ത്തിയിരിക്കുകയാണ്. ബഫര് സോണ് പോയിന്റ് വനാതിര്ത്തിതന്നെയായി പരിമിതപ്പെടുത്തണം. ഇതിനാവശ്യമായ ശിപാര്ശ കമ്മീഷന് സര്ക്കാരിനു നല്കണം. ഇന്ഫാം സംസ്ഥാന ജനറല് സെക്രട്ടറി ഫാ. ജോസഫ് കാവനാടിയില് നിവേദനം സമര്പ്പിച്ചു. അതിരൂപത ഡയറക്ടര് ഫാ.തോമസ് ചെരുവില്, മേഖല പ്രസിഡന്റ് ഷാജി തെക്കേമുറി, ടോമി വെട്ടിക്കാട്ട്, എബി കാരാമയില് എന്നിവര് നിവേദകസംഘത്തില് ഉണ്ടായിരുന്നു.